recursal/SuperWikiNEXT-32B huggingface dataset:
1500-luvun japanilainen rannikko-atakebune.
**Atakebunet** (安宅船, *atakebune*) olivat japanilaisia 1500–1600-luvun sotalaivoja.

Sengoku-kaudella 1500-luvulla japanilaiset sotaherrat kävivät sotaa Japanin herruudesta ja rakennuttivat suuria, useiden satojen laivojen kokoisia rannikkolaivastoja. Suurimpia näistä rannikkolaivoista kutsuttiin Atakebuneiksi.

Näiltä ajoilta näyttäisivät olevan myös ensimmäiset panssarilaivat, kun Oda Nobunaga, japanilainen daimio, rakennutti vuonna 1576 kuusi rautapanssaroitua Ōatakebunea (大安宅船). Näitä laivoja kutsuttiin myös nimellä "Tekkōsen" (鉄甲船, kirjaimellisesti "rautapanssaroitu laiva") ja ne oli varustettu useilla tykeillä sekä hakapyssyillä. Näillä aseilla ne pystyivät upottamaan isommat mutta panssaroimattomat alukset, joita vihollinen käytti. Niiden avulla Oda-klaani onnistui lyömään Mōri-klaanin Kizu-joen suun taistelussa, Osakassa vuonna 1578.

Näitä laivoja pidettiin enemmänkin kelluvina linnoituksina kuin varsinaisina laivoina, ja niitä käytettiin vain rannikoilla. Atakebunet liikkuivat airojen avulla.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.

Lähteet
-------

1. ↑  Burnpit.us
**Gouadji Kao** on maalaiskunta Sikasson alueen Koutialan piirissä Malissa. Sen keskuskylä N’Togonasso sijaitsee 40 kilometriä Koutialasta koilliseen. Kunnassa on 10 700 ja keskuskylässä 2 800 asukasta (vuonna 2009).

Gouadji Kaon kunta rajoittuu pohjoisessa Koutialan piirin Koromon, idässä Kounianan ja Zanfiguén, etelässä Zébalan ja Logouanan ja lännessä Sorobasson ja Songo-Doubacorén kuntiin. Maisemaa leimaavat tasangot ja laaksot. Kasvillisuus on ruoho- ja pensassavannia.

Kuntaan kuuluu kuusi kylää. Asukkaat ovat etupäässä miniankoja. Lisäksi on fulbeja, bambaroita ja dogoneja.

N’Togonasson kautta kulkee Koutialan ja Sanin välinen maantie. Seudun pääelinkeino on maatalous. Tärkeimmät viljelykasvit ovat hirssi, durra ja maissi. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit, vähäisessä määrin hevoset ja siat sekä siipikarja. Lisäksi harjoitetaan käsityöammatteja ja pienimuotoista kaupankäyntiä. N’Togonassossa pidetään viikoittaiset markkinat.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 9.3.2018.
2. ↑  Mali - Région de Sikasso: Carte de référence *reliefweb.int*. Viitattu 9.3.2018.
3. 1 2 3  Plan de Sécurité Alimentaire: Commune Rurale de Gouadji Kao 2006-2008 *fsg.afre.msu.edu*.  2006.  Arkistoitu 5.3.2016. Viitattu 9.3.2018.
**Ruskeasannan kappeli** on Vantaan Ruskeasannan kaupunginosassa, Ruskeasannan hautausmaalla sijaitseva, vuonna 1927 valmistunut ja käyttöön vihitty siunauskappeli.

Se pohjautuu arkkitehti Armas Lindgreniltä (1877-1929) tilattuihin piirrustuksiin, jotka kirkkovaltuusto hyväksyi maaliskuussa 1926 työn pohjaksi. Ehdotuksesta kuitenkin poikettiin toteutusvaiheessa hieman, sillä salia lyhennettiin kaksi metriä ja kavennettiin yksi metri. Rakennuspuut hirsirakennukseen on kaadettu seurakunnan metsänvartijan johdolla vuonna 1926 Rekolan metsistä. Veistetyt hirret kuljetettiin keväällä 1926 Ruskeasannalle. Rakentamisurakasta järjestettiin tarjouskilpailu, jonka voitti rakennusmestari E. Moberg edullisimmalla 55 000 markan työtarjouksellaan. Pelkistetyn kauniin, hirsistä salvotun siunauskappelin vihki lääninrovasti S. Wilh. Roos loppiaisena 1927.

Vuonna 1964 oli vuorossa kappelin sisätilojen uudistaminen sisustusarkkitehti, taiteilija Antti Salmenlinnan (1897–1968) suunnitelmien mukaan. Salmenlinna maalasi itse alttarikaapin muotoisen alttaritaulun *Ylösnousemus*. Kappeliin hankittiin kaksi kuparista lattia-kynttilänjalkaa, kaksi kattovalaisinta, tuolit, alttarilla olevat kaksi pientä kynttilänjalkaa ja seinälampettia. Alttaripöytä on Ossian Nurmen ja valkoinen pellavainen alttariliina Suomen käsityön ystävien valmistama.

Siunauskappelia päätettiin 1980-luvun lopulla laajentaa rakennusta jatkamalla, sillä Ruskeasannan vanha ruumishuone oli käynyt ahtaaksi. Laajennuksessa rakennuksen ulkonäkö pysyi likipitäen ennallaan. Vuonna 1989 aikana valmistunut ruumishuone tarjoaa tilapäisen säilytystilan 14 vainajalle.

Rakennuksen ulkoseinän lautaverhoiltu on maalattu punaiseksi, mutta ikkunoiden ja ovien pielukset, rakennuksen nurkkalaudat ja räystäät ovat kuitenkin valkoiseksi maalatut.

Lähteet
-------

1. ↑  kartta.vantaa.fi (Haku sanalla "Ruskeasannan kappeli". Kaupunginosan saa selville aktivoimalla Aluejaot-kohdasta valinnan *Kaupunginosat* ja viemällä hiiren kohteen päälle) Vantaan kaupunki, vantaa.fi. Viitattu 9.7.2016.
2. 1 2 3 4  Vantaa alueittain (2015) (pdf) (67 Ruskeasanta, teoksen s. 162–165)  huhtikuu 2016. Vantaan kaupunki, vantaa.fi.  Arkistoitu 8.5.2016. Viitattu 9.7.2016.
3. 1 2 3 4  Ruskeasannan siunauskappelin historiaa vantaanseurakunnat.fi. Viitattu 9.7.2016; 28.8.2018 (linkin päivitys).
4. ↑  Ruskeasannan kappeli vantaanseurakunnat.fi. Viitattu 9.7.2016; 28.8.2018 (linkin päivitys).
5. ↑  Ruskeasannan hautausmaa vantaanseurakunnat.fi. Viitattu 9.7.2016; 28.8.2018 (linkin päivitys).


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Vantaan kirkot ja kappelit |
| --- |
|  |
| Kirkot | 
* Hakunila
* Hämeenkylä
* Kivistö
* Korso
* Länsimäki
* Myyrmäki
* Pyhän Annan lastenkirkko
* Rekola
* Tikkurilan kirkko
* Tikkurilan ortodoksinen kirkko
* Vantaan Pyhän Laurin kirkko

 |
|  |
| Kappelit | 
* Honkanummi
* Pyhän Laurin kappeli
* Ruskeasanta
* Seutula
* Vaarala

 |
|  |
| Entiset | 
* Kaivoksela
* Tikkurilan vanha kirkko

 |

 |
**Atago** (jap. 愛宕) oli keisarillisen Japanin laivaston vuonna 1887 vesillelaskettu rautarunkoinen kuunaritakiloitu Maya-luokan tykkivene.

Valmistus
---------

*Pääartikkeli: Maya-luokka (tykkivene)*
Alus tilattiin osana vuoden 1882 laivasto-ohjelmaa Yokosukan laivastontelakalta, missä köli laskettiin 17. heinäkuuta 1886. Alus laskettiin vesille 18. kesäkuuta 1887 ja valmistui 2. maaliskuuta 1889.

Palvelus
--------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Japanese gunboat Atago 

Alus osallistui ensimmäiseen Kiinan-Japanin sotaan partioiden Korean, Dairenin ja Weihaiwein välistä aluetta. Se oli mukana Weihaiwein taistelussa vuonna 1985. Alus luokiteltiin 2. luokan tykkiveneeksi 21. maaliskuuta 1898, minkä jälkeen alus oli rannikkovesien tutkimus- ja partioaluksena. Boksarikapinan aikana alus liitettiin Takun linnaketta valvovaan osastoon. Venäjän–Japanin sodassa alus avusti Port Arthurin piirityksessä.

Alus ajoi Port Arthurin edustalla karille 6. marraskuuta 1904, minkä seurauksena se upposi. Se poistettiin alusluettelosta 15. kesäkuuta 1905.

Lähteet
-------

* Gardiner, Robert (toim.): *Conway’s All the World’s Fighting Ships 1860–1905*. Lontoo: Conway Maritime Press, 2002. ISBN 0-85177-133-5. (englanniksi)
* Jentschura, Hansgeorg; Jung, Dieter & Mickel, Peter: *Warships of the Imperial Japanese Navy, 1869–1945*. Lontoo: Arms & Armour Press, 1977. ISBN 0-85368-151-1. (englanniksi)

### Viitteet

1. ↑  Gardiner 2002, s. 236.
2. ↑  Jentschura, Jung & Mickel 1977, s. 115.

*Maya*-luokan tykkiveneet

|  |
| --- |
| *Maya* - *Chōkai* - *Atago* - *Akagi* |
| Edeltäjä: *Banryū* – Seuraaja: *Ōshima* |
| "Everytime I Cry"Ava Max |
| --- |
| Singlen "Everytime I Cry" kansikuva |
| Singlen tiedot |
|  Äänitetty  | 2021 |
|  Julkaistu | 8. kesäkuuta 2021 |
|  Formaatti | digitaalinen lataus, suoratoisto |
|  Tuottaja(t) | Cirkut, Sean Myer |
|  Tyylilaji | house, elektropop |
|  Kesto | 02.57 |
|  Levy-yhtiö | Atlantic Records |
| Ava Maxin muut singlet |
| "My Head & My Heart"2020 | "EveryTime I Cry"2021 | "Sad Boy"2021 |

**EveryTime I Cry** on yhdysvaltalaislaulaja Ava Maxin musiikkikappale. Sen julkaisi Atlantic Records digitaalisesti ladattavana singlenä 8. kesäkuuta 2021. Kappaleen ovat sanoittaneet Max, Caroline Pennell, Lauren Aquilina, Cirkut ja Sean Myer, joista kaksi viimeisintä myös tuottivat sen. Sanoiltaan kappale kuvastaa naisten voimaannuttamisen vaikutuksista vaikeissa tilanteissa. Kappaleen musiikkivideon ohjasivat Max sekä Charlotte Rutherford ja se julkaistiin 23. heinäkuuta 2021. Videolla nähdään Max keskellä autiomaata joka muuttuu hänen kyynelillään reheväksi maisemaksi.

"Everytime I Cry" sai pääosin positiivisen vastaanoton musiikkikriitikoilta, jotka kehuivat kappaleen tuotantoa. Arvostelumenestyksestä huolimatta kappaleen kaupallinen menestys oli heikkoa sen päästyä singlelistan kolmenkymmenen parhaan joukkoon ainoastaan Belgian Valloniassa ja Uudessa-Seelannissa.

Lähteet
-------

1. ↑  EveryTime I Cry - Single *music.apple.com*.
2. ↑  EveryTime I Cry - Credits *listen.tidal.com*.
3. ↑  Ava Max Vuelve A Levantarnos De La Silla Con 'Everytime I Cry', Su Nueva Canción *los40.com*.
4. ↑  Interview: Rising Pop Star Ava Max on Female Empowerment & Finally Embracing Fame *blackbookmag.com*.  Arkistoitu 14.7.2021. Viitattu 19.11.2021.
5. ↑  "Ava Max - EveryTime I Cry (Official Video) *youtube.com*.
6. ↑  Watch Ava Max save the planet with her tears in new video for 'EveryTime I Cry' *wrmf.com*.
7. ↑  Ava Max Releases New Single 'Everytime I Cry' *broadwayworld.com*.
8. ↑  Ava Max Finds Power In Vulnerability With Her Electrifying 'Everytime I Cry' Single *uproxx.com*.
9. ↑  Ava Max – EveryTime I Cry *ultratop.be*.
10. ↑  NZ Hot Singles Chart *nztop40.co.nz*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:EveryTime I Cry
Romain Bussine vuonna 1895.
**Romain Bussine** (1830–1899 Pariisi) oli ranskalainen baritoni, musiikkipedagogi ja runoilija.

Bussinen rooleihin kuului Ylipappi Camille Saint-Saënsin oopperassa *Simson ja Delila*. Vuonna 1871 hän perusti useiden Pariisin musiikkipiirien johtohahmojen kanssa Société nationale de musiquen, jonka tehtävänä oli edistää ranskalaista kamari- ja orkesterimusiikkia. Bussine toimi yhtenä puheenjohtajista, kunnes vuonna 1886 erosi tehtävistään seuran laajentaessa toimintaansa myös ulkomaisen musiikin pariin.

Bussine sekä kirjoitti että käänsi runoja. Osaa hänen runoistaan käytti laulujen sanoituksina hänen ystävänsä Gabriel Fauré. Hän opetti laulua Pariisin konservatoriossa. Hänen oppilaisiinsa kuului Jean Périer.

Lähteet
-------

1. 1 2 3  Romain Bussine Poems Without Frontiers
2. ↑  Laura Macy: The Grove Book of Opera Singers, s. 377 Google Books


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Belgia
* Yhdysvallat
* Puola
* Portugali

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* RISM

 |

 |
Pere Carbonell i Huguet, 1915, *Jaume Ferrer Bassan rintakuva*. Katalonian parlamentin ulkoseinässä.
**Ferrer Bassa** (aktiivinen 1324–1348) oli espanjalainen taidemaalari ja kuvittaja, joka työskenteli Aragonian hoville Barcelonassa. Häntä pidetään katalonialaisen koulukunnan perustajana.

Ferrer Bassan elämästä tiedetään hyvin vähän. Tiedetään että vuosina 1324 ja 1333 häneltä tilattiin seinämaalaukset kahteen kirkkoon ja vanhaan kappeliin Sitgesissä. Hänen maineensa perustuu San Miquelin kappeliin Barcelonan Pedralbesin luostarissa tehtyihin seinämaalauksiin, jotka esittävät Kristuksen kärsimystä ja Neitsyt Marian iloa. Nämä maalaukset tilattiin 1343 ja valmistuivat 1346. Kappelissa on kaikkiaan kaksikymmentä eri maalausta. Niissä on selviä vaikutteita Giottolta, ja on arveltu että Bassa saattoi matkustaa Italiaan ennen teosten valmistumista.

Yksityiskohta maalauksesta *Jumalanäidin kruunaus* San Miquelin kappelissa.
Ferrer Bassan tyyli erottuu aikalaisista spontaaniudessaan, värinkäytön pehmeydessä ja kontrastien vähäisyydessä sekä ennen kaikkea maalausten henkilöiden yksilöllisissä piirteissä ja ilmeissä. Bassan ja hänen poikansa Arnau Bassan katsotaan tuoneen italialais-goottilaisen tyylin Aragoniaan.

Ferrer Bassa kuvitti miniatyyreillä myös monia käsikirjoituksia.

Ferrer Bassan uskotaan kuolleen vuonna 1348 riehuneessa ruttoepidemiassa.

Lähteet
-------

1. ↑  Ferrer Bassa *Oxford Reference*. Viitattu 21.2.2016.
2. ↑  Ferrer Bassa, pintor *Enciclopèdia Catalana*. Viitattu 21.2.2016. (katalaaniksi)
3. 1 2 3 4  Jaume Ferrer Bassa *Biografias y Vidas*. Viitattu 21.2.2016. (espanjaksi)

Aiheesta muualla
----------------

* Kuvia tai muita tiedostoja aiheesta **Ferrer Bassa** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Espanja
* Katalonia
* Saksa
* Yhdysvallat
* Vatikaani

 |
|  |
| Taiteenala | 
* RKD Artists
* ULAN

 |
|  |
| Muut | 
* Europeana
* IdRef

 |

 |
**Abraham D. Mattam** (21. marraskuuta 1922 – 16. huhtikuuta 2019) oli intialainen syyrialais-malabarilaisen katolisen kirkon piispa. Hänet vihittiin konsekroidun elämän instituutin papiksi 15. maaliskuuta 1950 ja nimitettiin Satnan arkkipiispalliseksi eksarkiksi 29. heinäkuuta 1968. Hän sai nimityksen sen piispaksi 26. helmikuuta 1977, ja piispaksi vihkimisen suoritti 30. huhtikuuta Eugene Louis D'Souza, jota avustivat Leobard D'Souza ja Théophane Matthew Thannickunnel.

Mattam jäi eläkkeelle 18. joulukuuta 1999, mutta jatkoi hiippakuntansa hallitsijana vielä huhtikuuhun saakka.

Mattam sai tohtorinarvonsa filosofiassa Rooman Paavillisesta gregoriaanisesta yliopistosta vuonna 1958.

Lähteet
-------

1. ↑  Mar Abraham Mattam passes away (englanniksi)
2. 1 2  Catholic-Hierarchy.org: Bishop Abraham D. Mattam, C.V.
3. 1 2  The Syro-Malabar Church: Mar Abraham D. Mattam (Arkistoitu – Internet Archive)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
Bud Grant vuonna 1968.
**Harry Peter "Bud" Grant** (20. toukokuuta 1927 Superior, Wisconsin – 11. maaliskuuta 2023 Bloomington, Minnesota) oli yhdysvaltalainen Pro Football Hall of Fameen päässyt amerikkalaisen jalkapallon päävalmentaja. Hän valmensi NFL:ssa Minnesota Vikings -joukkuetta sen toisena (1967–1983) ja neljäntenä (1985) päävalmentajana.

Bud Grantia pidetään yhtenä urheilullisesti monipuolisimmista valmentajista, jotka ovat toimineet päävelmentajana NFL:ssa. Grant pelasi Minnesotan yliopiston joukkueessa amerikkalaista jalkapalloa, koripalloa ja baseballia. Lähdettyään yliopistosta Grant siirtyi vuonna 1949 pelaamaan ammattilaisena koripalloa Minneapolis Lakers -joukkueessa NBA:ssa. Kahden kauden aikana hän pelasi 2,6 pisteen per peli keskiarvolla. 

Philadelphia Eagles varasi Grantin 1950 NFL:n värväystilaisuudessa ensimmäisellä kierroksella. Sílloista *end*-pelipaikkaa pelannut Grant oli kauden 1952 aikana toisena liigan syöttöjen vastaanottotilastossa. Hän vastaanotti 56 syöttöä, edeten 996 yardia ja tehden seitsemän touchdownia. Huippukauden jälkeen Grant siirtyi pelaamaan Canadian Football Leagueen Winnipeg Blue Bombersissa Kanadassa. Kolmasti liigan all star -miehistöön valitusta Bud Grantista tuli vuonna 1956 joukkueen päävalmentaja. Hän valmensi Blue Bombersin yhdentoista vuoden aikana kuusi kertaa liigan loppuotteluun ja voitti Grey Cupin neljästi.

Vuonna 1967 Grant siirtyi rajan toiselle puolelle valmentamaan NFL:n Minnesota Vikings -joukkuetta. Vuonna 1969 Grant vei joukkueen sen ensimmäiseen National Football Conferencen mestaruuteen ja Super Bowl -esiintymiseen, jonka joukkue hävisi Kansas City Chiefsiä vastaan. Vikings pääsi hänen alaisuudessa vielä kolmeen Super Bowliin, mutta joukkue hävisi joka kerta. Joka tapauksessa Grant oli ensimmäinen päävalmentaja, joka on esiintynyt neljästi Super Bowlissa. Grant lopetti valmentamisen kauden 1983 jälkeen, mutta palasi kaudeksi 1985 valmentamaan vielä yhden kauden. Lopettaessaan Bud Grant oli saavuttanut NFL:ssa 168 voittoa, mukaan lukien kymmenen playoffseissa, ja hänen voittoprosenttinsa runkosarjassa oli 62 %.

Bud Grant nimettiin Pro Football Hall of Fameen vuonna 1994. Lisäksi hänet on nimetty vuonna 1983 Canadian Football Hall of Fameen. Grant oli tunnustettu ja kunnioitettu hahmo Minnesotan amerikkalaisen jalkapallon piireissä.

Lähteet
-------

1. ↑  Ken Belson: Bud Grant, Longtime Minnesota Vikings Coach, Dies at 95 *The New York Times*.  11.3.2023. Viitattu 12.3.2023. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
**Faye Wong** (kiin. 王菲, alk. **Xià Lín**; s. 8. elokuuta 1969) on kiinalainen laulaja-lauluntekijä ja näyttelijä, joka tunnetaan länsimaissa rooleistaan Wong Kar-wain elokuvissa *Chungking Express* ja *2046*. Hänen viimeisin studioalbuminsa *To Love* vuodelta 2003 myi yli miljoona kappaletta Aasiassa ensimmäisen viikon aikana.

Faye Wong ei esiintynyt julkisuudessa vuosina 2005–2009. Hänen paluukonserttinsa Kiinassa, Taiwanissa, Malesiassa ja Singaporessa vuosina 2010–2012 olivat suosittuja ja liput myytiin loppuun hetkessä. Tämän jälkeenkin Wong on pitänyt enimmäkseen taukoa esiintymisestä, eikä hän ole julkaissut uusia levyjä. Syyskuussa 2016 uutisoitiin, että seuraavan kerran Wong nähdään lavalla joulukuun lopulla Shanghaissa.

Faye Wong lauloi uransa alussa kantonin kielellä, mutta hänen äidinkielensä on mandariini. Vuonna 1993 julkaistulla albumilla *Random Thoughts* Wong siirtyi perinteisistä kantonilaisista rakkauslauluista alternative-tyyliseen suuntaan. Levyllä kuuluu länsimaisten artistien kuten Björkin ja The Cranberriesin vaikutus. Tyylinvaihdos onnistui hyvin, ja Wongista tuli yksi Aasian menestyneimmistä naislaulajista. Hän oli myös ehdolla Hong Kong Film Awardin saajaksi vuonna 1995 roolistaan *Chungking Expressissä*.

Vuonna 1999 Wong esitti tunnuskappaleen "Eyes on Me" videopelissä *Final Fantasy VIII*.

Lähteet
-------

1. ↑  China diva, Faye Wang, changes her Ice Queen? China Daily.
2. ↑  Faye Wong concert crashes Taiwan ticket system (Arkistoitu – Internet Archive) Asiaone.com
3. ↑  Faye Wong returns to spotlight with Shanghai concert China Daily.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Yhdysvallat
* Tšekki
* Australia
	+ 2
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Trove
	+ 2
* Elonet
	+ 2

 |
|  |
| Muut | 
* IdRef

 |

 |
**Faídon Matthaíou** (kreik. Φαίδων Ματθαίου, 12. heinäkuuta 1924 Thessaloniki – 17. syyskuuta 2011) oli kreikkalainen koripalloilija ja soutaja. Hän osallistui molemmissa lajeissa kesäolympialaisiin. Koripallosta Matthaíou voitti lisäksi Kreikan maajoukkueessa EM-pronssia vuonna 1949.

Elämä ja urheilu-ura
--------------------

Matthaíou syntyi Thessalonikissa 12. heinäkuuta 1924. Hän osallistui soutajana Lontoon kesäolympialaisiin 1948, missä hän karsiutui yksiköiden alkuerissä ja keräilyerissä.

Koripallossa Matthaíou osallistui Kreikan maajoukkueessa kaksiin EM-kilpailuihin. Vuonna 1949 Egyptin EM-kilpailuissa Kreikka voitti pronssia ja Ranskan EM-kilpailuissa 1951 joukkue oli kahdeksas. Helsingin kesäolympialaisissa 1952 Kreikka pelasi karsintakierroksella yhden voiton ja kaksi tappiota ja sijoittui lopputuloksissa jaetulle 17:nnelle tilalle. Matthaíou teki Helsingissä pisteitä 12,7 pisteen ottelukohtaisella keskiarvolla.

1960-luvulla Matthaíou toimi Kreikan koripallomaajoukkueen päävalmentajana kolmissa EM-kilpailuissa. Hän valmensi myös useita kreikkalaisia pääsarjajoukkueita. Matthaíou kuoli 87-vuotiaana 17. syyskuuta 2011.

Lähteet
-------

* Faidon Matthaiou Biography and Olympic Results (Arkistoitu – Internet Archive) Sports Reference LLC. (englanniksi)
* Matthaíoun arvoturnaustilastot (englanniksi)

### Viitteet

1. ↑
**Ferrexpo Plc** on brittiläinen kaivosteollisuuskonserni. Yhtiön päätuote on metalliteollisuudelle myytävät rautamalmipelletit, joita se tuottaa Ukrainan Pultavan alueen Horišni Plavnissa sijaitsevien Euroopan suurimman rautamalmiesiintymän (joka ilmenee myös Krementšukin magneettinen anomaliana) avokaivostensa raaka-aineesta rikastamoillaan. Vuonna 2016 yhtiö tuotti 11,2 miljoonaa tonnia rautamalmipellettejä. Tuotanto viedään osin rautateitse, osin yhtiön omilla joki- ja valtameriliikenteeseen soveltuvilla laivoilla Euroopassa ja Aasiassa toimiville teräksen valmistajille. Asiakasyrityksen kotimaa voi olla esimerkiksi Itävalta, Saksa, Slovakia, Tšekki, Turkki, Intia, Japani, Taiwan, tai Etelä-Korea.

Luxemburgilaisen Fevamotinico S.a.r.l:n tytäryhtiönä toimivan rautamalmikonsernin juridinen osoite on Lontoossa. Käytännössä yhtiön pääkonttorit ovat Sveitsin Baarissa ja Ukrainan Horišni Plavnissa. Yrityksen osake on kesäkuusta 2007 lähtien noteerattun Lontoon pörssissä, ja kuuluu FTSE 250 -yrityslistalle.

* Ferrexpon logo Horišni Plavnin museon yhteydessä.Ferrexpon logo Horišni Plavnin museon yhteydessä.
* Rautamalmipellettejä lähikuvassa.Rautamalmipellettejä lähikuvassa.

Lähteet
-------

1. 1 2 3 4 5 6 7  Company Overview of Ferrexpo Plc (myös välilehti People) bloomberg.com. Viitattu 25.2.2018. (englanniksi)
2. 1 2 3 4 5  Arkistoitu kopioFerrexpo PLC (FXPO.L) (myös välilehti People) Reuters, reuters.com.  Arkistoitu 2.9.2017. Viitattu 25.2.2018. (englanniksi)
3. 1 2  Company Overview of Fevamotinico S.a.r.L. (myös välilehti People) bloomberg.com. Viitattu 25.2.2018. (englanniksi)
4. 1 2 3  What we do ferrexpo.com. Viitattu 25.2.2018. (englanniksi)
5. ↑  Arkistoitu kopioRegional Contacts ferrexpo.com.  Arkistoitu 18.2.2018. Viitattu 25.2.2018. (englanniksi)

Aiheesta muualla
----------------

* Ferrexpon Ukrainan Pultavan toimintojen sivusto (ukrainaksi) (ferrexpo.ua)
Kortteen valmistamia kirkkotekstiilejä Karjalohjan kirkossa.
**Jaana Marita Korte** (s. 1. lokakuuta 1960 Pälkäne) on suomalainen tekstiilitaiteilija. Kortteen töihin kuuluu muun muassa Karjalohjan kirkon kirkkotekstiilit. Tekstiilejä on yhteensä viisi sarjaa.

Elämäkerta
----------

Jaana Korte on kotoisin Pälkäneeltä, jossa hän kävi lukion. Korte on opiskellut kudontaa Hollolan Kotiteollisuuskoulussa ja myöhemmin Helsingin Taideteollisessa korkeakoulussa. Korte on naimisissa Lohjan kirkkoherran ja lääninrovastin Juhani Kortteen kanssa.

Jaana Korte toimii myös Hiiden opistossa kudonnan opettajana.

Lähteet
-------

1. 1 2 3  Esta Peltoniemi: Karjalohjan kivikirkkoon saadaan uudet alttaritekstiilit – tekstiilitaiteilija Jaana Korte valmistaa ne kangaspuilla kotonaan Karkkilassa *Länsi-Uusimaa*.  24.8.2022. Viitattu 25.8.2022.
2. ↑  Laaksamo, Merja & Pohjolan-Pirhonen, Jukka & Grönholm, Gunnar: *Suomen Teologit - Finlands Teologer 2010*, s. 456. Suomen kirkon pappisliitto, 2010. ISBN 9789529275915.
**Jordan 195** oli brittiläisen Gary Andersonin suunnittelema auto, jota Jordan käytti kaudella 1995. Autossa oli Peugeotin moottorit ja Goodyearin renkaat. Autoa ajoivat brasilialainen Rubens Barrichello ja britti Eddie Irvine. Autolla saavutettiin kaksi palkintosijoitusta.

Kauden alussa ilmeni, että nopeutta Peugeotin koneista löytyi. Aika-ajoissa Barrichello ja Irvine taistelivat parhaimmillaan kuudesta parhaimmasta sijasta. Suurimmaksi murheeksi nousikin luotettavuusongelmat ja kauden aikana kertyikin yhteensä 16 keskeytystä.

Irvine avasi tallin pistetilin Espanjan GP:ssa ajamalla viidenneksi. Kanadan GP:ssa molemmat tallin kuljettajat ylsivät palkintokorokkeelle, kun Barrichello oli toinen ja Irvine kolmas. Pisteitä kilpailusta talli sai kymmenen kappaletta, mikä oli tallin siihen astisen historian suurin yhdestä kilpailusta saavutettu saalis. Edellinen ennätys oli kauden 1991 Kanadan GP:sta (5 p.). Barrichello sijoittui vielä kuudenneksi Ranskan ja Belgian GP:ssa ja Euroopan GP:ssa hän oli maalissa neljäs. Samassa kilpailussa Irvine ylsi kuudenneksi ja Japanin GP:ssa hän oli vuorostaan neljäs.

Pisteitä Barrichello ja Irvine onnistuivat saavuttamaan kauden aikana yhteensä 21 kappaletta. Valmistajien MM-sarjassa se oikeutti kuudenteen sijaan. Edellisellä kaudella viidenneksi sijoituunut Jordan joutui päästämään Ligier-tallin ohitseen.

Formula 1 -tulokset
-------------------

**Lihavointi** tarkoittaa paalupaikkaa ja *kursivointi* kilpailun nopeinta kierrosta.

| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1995 | Jordan | Peugeot V10 | **G** |  | BRA | ARG | SMR | ESP | MON | CAN | FRA | GBR | GER | HUN | BEL | ITA | POR | EUR | PAC | JPN | AUS | **21** | **6.** |
| Brasilia Rubens Barrichello | Kesk. | Kesk. | Kesk. | 7 | Kesk. | 2 | 6 | 11 | Kesk. | 7 | 6 | Kesk. | 11 | 4 | Kesk. | Kesk. | Kesk. |
| Yhdistynyt kuningaskunta Eddie Irvine | Kesk. | Kesk. | 8 | 5 | Kesk. | 3 | 9 | Kesk. | 9 | 13 | Kesk. | Kesk. | 10 | 6 | 11 | 4 | Kesk. |

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jordan 195**.
* Jordan 195 - The Formula One DataBase (Arkistoitu – Internet Archive)
* Jordan 195 - ChicaneF1
* Jordan 195 - F1Olivier (Arkistoitu – Internet Archive)

|  |  |
| --- | --- |
| Irlanti Jordan Grand Prix |  |
| **Formula 1 -autot:**
191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B |

Autot, jotka kilpailivat Formula 1 -kaudella 1995

* Benetton B195
* Tyrrell 023
* Williams FW17
* Williams FW17B
* McLaren MP4/10
* McLaren MP4/10B
* McLaren MP4/10C
* Footwork FA16
* Simtek S951
* Jordan 195
* Pacific PR02
* Forti FG01
* Minardi M195
* Ligier JS41
* Ferrari 412T2
* Sauber C14
**Egeanmeren maanjäristys 2017** oli merenalainen maanjäristys, joka tapahtui Egeanmerellä Kreikan ja Turkin välillä 21. heinäkuuta 2017 kello 1.31 Kreikan ja Turkin aikaa. Sen keskus sijaitsi Turkin Bodrumin ja Kreikan Kosin saaren välissä noin 8 kilometriä lounaaseen ensin mainitusta ja 12 kilometriä koilliseen viimeksi mainitusta. Maanjäristyksen magnitudi oli 6,6 ja intensiteetti VII, ja se tapahtui noin 7 kilometrin syvyydessä.

Järistyksen aiheuttama halkeama Kosin kaupungin rannassa.
Järistyksessä kuoli kaksi ja loukkaantui noin 500 henkeä. Kuolemantapaukset, ruotsalainen ja turkkilainen turisti, sattuivat Kosilla, jossa loukkaantui noin 120 henkeä. Tuhoja aiheutui erityisesti Kosin kaupungin rannassa. Kaupungissa halkeili katuja ja esimerkiksi Defterdarin moskeijan minareetti sortui. Bodrumissa loukkaantui noin 360 henkeä. Turkissa maanjäristys vaikutti myös muun muassa Datçassa.

Maanjäristyksen vaikutusta lisäsi se, että se tapahtui suhteellisen pinnalla. Järistystä seurasi useita jälkijäristyksiä. Maanjäristykseen liittyi tsunami, jonka aallonkorkeus oli noin 60–70 cm ja joka eteni Turkin puolella enimmillään noin 100 metriä sisämaahan sekä iski myös Kosin kaupungin rantaan.

Lähteet
-------

1. 1 2 3 4 5  Earthquakes: Greece NOAA – National Centers for Environmental Information. Viitattu 6.9.2021.
2. 1 2 3 4 5  Significant Earthquake Information NOAA – National Centers for Environmental Information. Viitattu 6.9.2021.
3. ↑  Κως: Δύο νεκροί, πάνω από εκατό τραυματίες από τα φονικά 6,4 ρίχτερ *Πρώτο Θέμα*.  21.7.2017. Viitattu 6.9.2021.
4. ↑  Τζαμί Ντεφτερντάρ: Το σύμβολο της ισλαμικής τέχνης στην Κω που καταστράφηκε από τον σεισμό *Δημοκρατική*. Viitattu 6.9.2021.
5. ↑  Tsunami Event Information NOAA – National Centers for Environmental Information. Viitattu 6.9.2021.
**Thulensiemenkotilo** (*Vertigo ultimathule*) on Skandinavian pohjoisimmissa osissa esiintyvä kotilolaji. Se lienee esiintymisalueellaan endeeminen.

Koko ja ulkonäkö
----------------

Thulensiemenkotilo on varsin pieni laji, joskin siemenkotiloiden suvussa keskikokoa. Kuoren korkeus on vain 2,1–2,2 mm ja leveys 1,3–1,4 mm. Muodoltaan se on lähes sylinterimäinen. Kuori on läpikuultava, kellanruskea, kiiltävä ja sen pinnassa on epäsäännöllisiä, karkeita uurteita. Kierteitä on 4,6–4,7. Ne ovat pulleita ja kierteiden väliset saumat sekä napa ovat syvät. Kuoren suuaukkoa ympäröivä huuli ei ole paksuuntunut eikä suuaukossa yleensä ole hampaita. Jos hammas on, se on syvällä aukon yläreunassa. Hyvin samankaltaisia ja samanlaisissa ympäristöissä viihtyviä lajeja ovat ruskeasiemenkotilo (*Vertigo ronnebyensis*), pohjansiemenkotilo (*Vertigo modesta*) sekä tunturisiemenkotilo (*Vertigo extima*). Erottavia tuntomerkkejä ovat etenkin kuoren pieni koko sekä sylinterimäinen muoto.

Levinneisyys
------------

Thulensiemenkotiloa on tavattu ainoastaan Ruotsin Pältsa-tunturin alueelta sekä Norjasta Inarijoen ja Tenojoen laaksoista. Toistaiseksi sitä ei ole löydetty Suomen puolelta, mutta levinneisyyden perusteella on mahdollista että kotilo esiintyisi Suomessakin. Norjan havainnot sijoittuvat jokilaaksoon 240 km:n matkalle ja yksi löytöpaikoista on vain 2,2 km:n päässä Suomen ja Norjan yhdistävästä sillasta.

Elinympäristö ja elintavat
--------------------------

Laji on luultavasti kotoperäinen Skandinavian pohjoisosien tunturialueelle. Thulensiemenkotilon elinympäristöä ovat tunturikoivikot, tunturien rinteet ja jokilaaksot, eikä se vaikuta olevan kovin vaatelias elinpaikkansa suhteen. Elinpaikan kasvillisuus voi olla niin heinää kuin varvikkoakin. Yksilömäärät ovet kuitenkin ilmeisesti pieniä. Norjassa esiintymät sijaitsevat 180–200 metriä ja Ruotsissa 520–620 metriä merenpinnan yläpuolella. Laji on kansainvälisesti luokiteltu silmälläpidettäväksi (NT).

Lähteet
-------

1. ↑  *Vertigo ultimathule* *IUCN Red List of Threatened Species*. International Union for Conservation of Nature, IUCN, Iucnredlist.org.  (englanniksi)
2. 1 2 3  A. Koivunen, P. Malinen, H. Ormio, J. Terhivuo & I. Valovirta: *Suomen kotilot ja etanat. Opas nilviäisten maailmaan*. Helsinki: Hyönteistarvike Tibiale Oy, 2014. ISBN 978-952-67544-6-8.  s. 317
3. 1 2 3  von Proschwitz (2010) "Three land-snail species new to the Norwegian fauna: *Pupilla pratensis* (Clessin, 1871), *Vertigo ultimathule* von Proschwitz, 2007 and *Balea sarsii* Philippi, 1847 (= *B. heydeni* von Maltzan, 1881)" Fauna Norwegica 30,13 (englanniksi)
4. 1 2  SUB Göttingen: AnimalBase (englanniksi)
5. 1 2  IUCN (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q10714549
* Fauna Europaea: 431243
* Fauna Europaea (new): 2175a78c-7c85-4bd2-b800-ae0fc6032042
* GBIF: 4567236
* iNaturalist: 151299
* IUCN: 171983
* NCBI: 2021804

 |

 |
**Egeanmeren luonnonhistoriallinen museo** (kreik. Μουσείο Φυσικής Ιστορίας Αιγαίου, *Mouseío Fysikís Istorías Aigaíou*) on luonnontieteellinen museo Mytilinioín kylässä Sámoksen saarella Kreikassa. Se esittelee erityisesti Sámoksen ja muun Egeanmeren alueen luonnonhistoriaa.

Museo on perustettu vuonna 1994 Konstantínos ja María Zimáliksen säätiön varoilla. Se toimii rakennuksessa, jonka pinta-ala on noin 1 600 m².

Kokoelmat
---------

Museon kokoelmat on jaettu viiteen osaan: paleontologia, eläintiede, kivet ja mineraalit, merielämä sekä kasvitiede. Paleontologiseen kokoelmaan kuuluu sámoslaisia fossiileja, joiden ikä on noin 8–10 miljoonaa vuotta. Eläinkokoelmaan kuuluu täytettyjä maaeläimiä ja lintuja Sámokselta sekä muualta Egeanmeren alueelta, sekä myös muun muassa australialaisia eläimiä, joita ovat lahjoittaneet Australiaan muuttaneet sámoslaiset. Kivilajikokoelmassa on noin 300 eri kivilajia. Merielämän kokoelmiin kuuluu erityisesti simpukankuoria. Kasvitieteellinen kokoelma käsittää Sámoksen ja muun Egeanmeren alueen kasveja. Kokoelmaan kuuluu myös muun muassa merenkulkuun ja kansatieteeseen liittyvää aineistoa.

* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kokoelmia.Museon kokoelmia.
* Museon kansatieteellistä kokoelmaa.Museon kansatieteellistä kokoelmaa.

Lähteet
-------

1. ↑  Μουσείο Φυσικής Ιστορίας Αιγαίου Μουσείο Φυσικής Ιστορίας Αιγαίου. Viitattu 1.9.2020.
2. 1 2 3  Μουσείο Φυσικής Ιστορίας Αιγαίου *SamosIn*. Viitattu 1.9.2020.

Aiheesta muualla
----------------

* Kuvia tai muita tiedostoja aiheesta **Egeanmeren luonnonhistoriallinen museo** Wikimedia Commonsissa
**Jackson Arley Martínez Valencia** (s. 3. lokakuuta 1986 Quibdó, Kolumbia) on kolumbialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.

Seurajoukkueura
---------------

Martínez teki vuonna 2009 Kolumbian pääsarjan yhden kauden maaliennätyksen 18 osumallaan. Kotimaastaan hän siirtyi meksikolaiseen Jaguares de Chiapasiin.

7. heinäkuuta 2012 Martínez teki sopimuksen portugalilaisseura Porton kanssa. Hänestä maksettiin 8,8 miljoonan euron siirtokorvaus.

23. kesäkuuta 2015 uutisoitiin Martínezin siirtyvän espanjalaisseura Atlético Madridiin, joka maksaa pelaajan sopimukseen liitetyn ulosostopykälän 35 miljoonaa euroa. 1. heinäkuuta 2015 Porto vahvisti pelaajan siirtymisen madridilaisseuraan.

Lähteet
-------

1. ↑  El agente de Jackson confirma a AS su llegada al Atlético AS. Viitattu 24.6.2015. (espanjaksi)
2. ↑  Jackson Martínez: "Es un hecho, soy jugador del Atlético" Marca. Viitattu 27.6.2015. (espanjaksi)
3. ↑  El Oporto comunica oficialmente la salida de Jackson Marca. Viitattu 1.7.2015. (espanjaksi)

Aiheesta muualla
----------------

* Jackson Martínezin tilastot National Football Teams -sivustolla (englanniksi)

Kolumbian joukkue – Copa América 2011
1 N. Ramos |
2 Zapata |
3 Yepes |
4 Bolívar |
5 Anchico |
6 Sánchez |
7 Armero |
8 Aguilar |
9 Falcao |
10 Cuadrado |
11 Rodallega |
12 N. Martínez |
13 Guarín |
14 Perea |
15 Valencia |
16 Soto |
17 Moreno |
18 Zúñiga |
19 Gutiérrez |
20 A. Ramos |
21 J. Martínez |
22 Mosquera |
23 Castillo |
Valmentaja Gómez

Kolumbian joukkue – Jalkapallon MM-kilpailut 2014
1 Ospina |
2 Zapata |
3 Yepes |
4 Arias |
5 Carbonero |
6 Sánchez |
7 Armero |
8 Aguilar |
9 Gutiérrez |
10 James |
11 Cuadrado |
12 Vargas |
13 Guarín |
14 Ibarbo |
15 Mejía |
16 Balanta |
17 Bacca |
18 Zúñiga |
19 Ramos |
20 Quintero |
21 Martínez |
22 Mondragón |
23 Valdés |
Valmentaja Pekerman

Kolumbian joukkue – Copa América 2015
1 Ospina |
2 Zapata |
3 Franco |
4 Arias |
5 Andrade |
6 Sánchez |
7 Armero |
8 Cardona |
9 Falcao |
10 James |
11 Cuadrado |
12 Vargas |
13 Valdés |
14 Ibarbo |
15 Mejía |
16 Valencia |
17 Bacca |
18 Zúñiga |
19 Gutiérrez |
20 Muriel |
21 Martínez |
22 Bonilla |
23 Murillo |
Valmentaja Pekerman
**Jackie Shin** on eteläkorealaissyntyinen kapellimestari, säveltäjä, pianisti ja lyömäsoittaja. Hän muutti synnyinmaastaan Yhdysvaltain kautta Kanadaan ja sieltä Suomeen. Hän valmistui maisteriksi matematiikassa Yalen yliopistosta ja musiikin tohtoriksi Toronton yliopistosta pääaineinaan sävellys ja musiikin teoria. Hän suoritti musiikin maisterin tutkinnon Sibelius-Akatemian kapellimestariluokalla, jossa häntä olivat opettaneet Leif Segerstam ja Jorma Panula.

Shinin äiti vei aikoinaan kaikki lapsensa pois Etelä-Koreasta, koska maassa vallitsi diktatuuri, jossa perheen isä oli surmattu mielipidesyistä. Suorittaessaan tohtoriopintoja Toronton yliopistossa Shin tapasi Ottawan National Arts Centressä Jorma Panulan, joka rohkaisi häntä muuttamaan Suomeen. Shin tutustui lisäksi Toronton yliopistossa opiskelleeseen lyömäsoittaja Antti Ohenojaan, josta tuli hänen aviomiehensä.

Vuonna 2018 Shin aloitti toimintansa Kauniaisten orkesterin johdossa. Hänen debyyttikonsertissaan Kauniaisten orkesterin johdossa solistina vieraili klarinetisti Christoffer Sundqvist. Shin on johtanut myös Kaartin soittokuntaa ja Töölö Brassia. Keväällä 2019 Shinin seuraajaksi Kauniaisten orkesterin johtajana ryhtyi Petri Sakari. Syksyllä 2019 Shin siirtyi Espoo Sinfonian kapellimestariksi. Pianistina ja lyömäsoittajana hän on esiintynyt muiden muassa Radion sinfoniaorkesterin ja Oulu Sinfonian kanssa. Hänen sävellyksiään ovat esittäneet kanadalaiset orkesterit, kuten Toronton ja Victorian sinfoniaorkesterit.

Lähteet
-------

1. 1 2 3  Esittelyssä: Kapellimestari Jackie Shin (Arkistoitu – Internet Archive) Espoo Sinfonia
2. 1 2 3  Jackie Shin tuli toiselta puolen maapalloa Suomen opiskelemaan kapellimestariksi – johtaa nyt Kauniaisten orkesteria Länsiväylä
3. ↑  Historiikki Kauniaisten orkesteri
**FinnGen** on laaja kansainvälinen tutkimushanke, jonka tavoitteena on genotyypittää (tuottaa genomitietoa) 500 000 suomalaisesta. FinnGen-tutkimuksessa hyödynnetään suomalaisten biopankkien keräämiä näytteitä. Näytteistä tuotettu genomitieto yhdistetään kansallisista terveysrekistereistä saatavaan tietoon näytteenluovuttajien sairaushistoriasta. FinnGen-tutkimuksen päätavoitteena on sairausmekanismien parempi ymmärtäminen genetiikan avulla. FinnGen ei keskity mihinkään tiettyyn sairausryhmään vaan tutkii laajalti kaikkia tutkimusaineistossa tarpeeksi esiintyviä sairauksia. Tutkimuksen tuottaman tiedon avulla toivotaan pystyttävän tulevaisuudessa kehittämään yksilöllisempiä hoitoja ja entistä tehokkaampia ratkaisuja terveydenhoitoon, sairauksien ennakointiin ja ennaltaehkäisyyn. FinnGen-tutkimushankkeen aikana näytteistä tuotettu genomitieto palautuu myöhemmin takaisin biopankkeihin ja on näin jatkossa kaikkien biopankkitutkimusten hyödynnettävissä. Tämä lisää biopankkinäytteiden tutkimuksellista arvoa merkittävästi. 

FinnGen-tutkimus käynnistyi vuonna 2017. Tutkimusaineistoa kerätään aktiivisesti vuoteen 2023 saakka.

Tutkimus toteutetaan julkisen sektorin ja lääketeollisuuden yhteistyönä. Julkiselta puolelta mukana ovat yliopistot, sairaanhoitopiirit, THL, Veripalvelu ja biopankit.

Hanke kattaa koko Suomen, sillä mukana ovat kaikki suomalaiset biopankit.

Tavoitteet
----------

Projektin tavoitteita on neljä: 

1: Löytää yhdistämällä genomi- ja terveystiedon avulla merkittäviä uusia innovaatioita terveyden edistämiseksi

2: Tehdä Suomesta edelläkävijä yksilöllisessä terveydenhoidossa ja biolääketieteessä

3: Luoda yhteistyömalli julkisen sektorin ja terveysteollisuuden välille

4: Tuoda uudet yksilölliset hoidot ja terveysinnovaatiot nopeasti suomalaisten käyttöön

Organisaatio
------------

FinnGeniä johtaa Helsingin yliopisto, jonka osana toimiva Suomen molekyylilääketieteen instituutti vastaa tutkimuksen toteuttamisesta. 

Helsingin Biopankki koordinoi näytekeräyksiä.

THL vastaa rekisteritietojen käsittelystä. 

Projektin tieteellisenä johtajana toimii Aarno Palotie.

Rahoitus
--------

FinnGenin kokonaisbudjetti on noin 80 miljoonaa euroa. Noin neljännes rahoituksesta tulee Business Finlandilta ja loput tutkimukseen osallistuvilta kansainvälisiltä lääkeyrityksiltä.

Lähteet
-------

1. ↑  www.finngen.fi *finngen.fi*. Viitattu 22.11.2019.
2. ↑  www.finngen.fi *finngen.fi*. Viitattu 22.11.2019.
3. ↑   *finngen.fi*. Viitattu 22.11.2019.

Aiheesta muualla
----------------

* Projektin verkkosivusto
**Finnish Aircraft Maintenance Oy** (FAM) oli vuonna 2008 perustettu Finnairin sekä Finncommin puoliksi omistama huoltoyritys, jonka toimilupa kattoi ATR, Embraer ERJ 145 sekä Embraer 170 -suihkukoneet. FAM:n suurimpana asiakkaana oli Finncomm, sillä FAM vastasi yhtiön koko laivaston linjahuolloista sekä ATR-koneiden osalta myös raskaista huollosta. Lisäksi FAM teki huoltotöitä ulkopuolisille asiakkaille. Yhtiön toimipaikka oli Helsinki-Vantaan lentoasema ja se työllisti noin 90 henkilöä. 

FAM:n toiminta käynnistyi elokuun alussa 2008, jolloin ilmailuviranomainen myönsi sille lentokonekorjaamon toimiluvan. Toimilupa kattoi ATR-potkuriturbiinikoneet ja Embraer ERJ 145 -suihkukoneet. 

Yhtiölle valmistui huhtikuussa 2009 Helsinki-Vantaan lentoaseman alueelle 11 000 neliömetrin kokoinen huolto- ja toimistorakennus. Huoltohallin lattiapinta-ala on 6 000 neliömetriä.

FAM:n suurin asiakas oli Finncomm Airlines, joka operoi mm. ATR72 -sarjan lentokoneilla.  Finnair luopui ATR-liikenteestä tammikuun 2008 alkupuolella, jolloin sen tytäryhtiö Aero Airlines lopetti toimintansa.

Lähteet
-------

1. ↑  Finnair ja Finncomm yhteiseen huoltoyritykseen (Arkistoitu – Internet Archive), Finncomm Airlinesin lehdistötiedote 2.9.2008
2. ↑  Finncomm vastaanotti 13. ATR-lentokoneensa[vanhentunut linkki], Finncomm Airlinesin lehdistötiedote 13.5.2011
3. ↑   Jäähyväiset Aeron ATR-lentokoneille, Finnairin lehdistötiedote 4.1.2008

Aiheesta muualla
----------------

* FAM - Finnish Aircraft Maintenance
Vehkalahdessa sijaitsevan Koivuniemen asukastalon rannasta lähtee suosittuja latureittejä.
**Vehkalahti** on Joensuun Penttilän kaupunginosan pienalue Pyhäselän rannalla. Vehkalahti rajoittuu Penttilään ja Karjalan rataan, jonka toisella puolella on Hukanhaudan alue.

Alueella on paljon uutta omakotitaloasutusta. Lisäksi Vehkalahdessa on korkeita kerrostaloja. Rannalla on vanhoja suuria omakotitaloalueita ja vanhimmalla asuinalueella, Vehkaniemessä, on myös huviloita. 

Vehkalahdessa on S-market ja kioski. Niinivaaran palvelut ovat kävelymatkan päässä. Lähin koulu on Nepenmäen koulu. 

Vehkalahden asukkailla on käytössään runsaasti virkistysmahdollisuuksia: Pyhäselän ranta, Pyhäselän jääladut, Koivuniemen ja Vehkalahden uimarannat, Joensuun Jääkarhujen avantouintipaikka ja Kuhasalon luontoalue.

Vehkalahden lähellä on Joensuun syväsatama sekä Penttilän suunnalla John Deeren Joensuun tehdas ja Riveria-ammattioppilaitos.

Asukasyhdistys
--------------

Vehkalahtelaiset kuuluvat Hukanhaudan asukasyhdistyksen alueeseen, johon kuuluvat myös Petäikkölä ja Opotta.

Lähteet
-------

1. ↑  Juha Pasma: Joensuun kaupungin työpaikka - alueselvitys (Kuvio 2) *Opinnäytetyö*. Rovaniemen ammattikorkeakoulu.
2. ↑  Joensuun karttapalvelu *kartta.jns.fi*.
3. ↑  Pohjois-Karjalan osuuskauppa: Lähipalvelut paranevat Joensuun eteläisessä kaupunginosassa *s-kanava.fi*.  10.5.2011. Viitattu 17.6.2011.  [vanhentunut linkki]
"Königgrätzer Marsch" kansi
**Königgrätzer Marsch** (myös *Der Königgrätzer*) on saksalaisen Johann Gottfried Piefken säveltämä sotilasmarssi, joka on omistettu Preussin armeijan voitolle Itävallan armeijasta Königgrätzin taistelussa. Piefken on sanottu luonnostelleen marssin ensimmäisen version Königgrätzin taistelukentällä 3. elokuuta 1866. Hän järjesti vielä samana iltana marssin esityksen kuningas Vilhelm I:lle, joka piti siitä suuresti. Vedotakseen preussilaisten isänmaallisiin tunteisiin Piefke oli liittänyt marssinsa trio-osaksi toisen marssin, Der Hohenfriedbergerin, joka oli sävelletty vuonna 1745 Fredrik Suuren voiton kunniaksi. Königgrätzer Marsch tuli pian hyvin suosituksi, mutta sen aihe teki Piefkestä epäsuositun Itävallassa, jossa häntä oli aiemmin kunnioitettu. Saksan keisarikunnan armeijassa Königgrätzer Marsch oli viiden eri joukko-osaston kunniamarssina, Reichswehrissä kuuden joukko-osaston.

Königgrätzer Marsch on edelleen yksi tunnetuimpia saksalaisia sotilasmarsseja. Se sisältyy Saksan armeijan viralliseen marssiluetteloon kahtena eri versiona (AM II 134 ja AM II 195). Niistä toinen on Piefken myöhemmin säveltämä galoppiversio, josta on jätetty Hohenfriedbergerin melodia pois.

Lähteet
-------

1. 1 2  Piefke komponiert den "Königgrätzer Marsch" (Arkistoitu – Internet Archive) (saksaksi) Bayern 2 -radiokanava 18.8.2013. Viitattu 6.9.2014.
2. 1 2 3  Lars C. Stolt: DER KÖNIGGRÄTZER, Gottfried Piefke (Arkistoitu – Internet Archive) (ruotsiksi) Militärmusiksamfundet 29.8.2003. Viitattu 6.9.2014.
**The Finnish American Reporter** on kerran kuukaudessa ilmestyvä amerikansuomalainen sanomalehti.

*The Finnish American Reporter* perustettiin vuonna 1986 Wisconsinin Superiorissa ilmestyneen *Työmies–Eteenpäin* -lehden liitteeksi. Vuonna 2000 sen julkaiseminen siirtyi Työmies Societyltä Michiganin Hancockissa toimivalle Finlandia Universitylle. Lehden päätoimittajana työskentelee James Kurtti.

Poliittisesti ja uskonnollisesti sitoutumaton lehti julkaisee englanninkielisiä uutisia ja artikkeleita amerikansuomalaisia kiinnostavista aiheista. Sen tehtävänä on myös toimia Yhdysvaltojen ja Kanadan suomalaisten yhdyssiteenä. *The Finnish American Reporter* on oman ilmoituksensa mukaan Pohjois-Amerikan suurin ja laajalevikkisin suomalainen sanomalehti.

Lähteet
-------

1. ↑  Books from Finland *booksfromfinland.fi*. Viitattu 31.10.2015.
2. ↑  Finlandia University *finlandia.edu*.  Arkistoitu 5.9.2015. Viitattu 31.10.2015.
3. ↑  The Finnish American Reporter *finnishamericanreporter.com*. Viitattu 31.10.2015.

Aiheesta muualla
----------------

* Lehden sivusto (englanniksi)
**Aigle** oli Ranskan laivaston 1931 vesille laskettu Aigle-luokan hävittäjä toisessa maailmansodassa, kunnes miehistö upotti aluksensa Toulonin satamassa 27. marraskuuta 1942.

Valmistus
---------

*Pääartikkeli: Aigle-luokka (hävittäjä)*
Alus tilattiin Dunkerquesta Ateliers et Chantiers de Francelta, missä köli laskettiin 8. lokakuuta 1928. Alus laskettiin vesille 19. helmikuuta 1931 ja otettiin palvelukseen 10. lokakuuta 1932.

Palvelus
--------

*Aigle* liitettiin Välimeren laivaston 1. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.

Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. Italialaiset nostivat aluksen hylyn, mutta sitä ei koskaan kunnostettu. Hylky upposi uudelleen liittoutuneiden ilmapommituksessa 24. marraskuuta 1943

Lähteet
-------

* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. ↑  Whitley, M. J. s. 39
2. 1 2  Whitley, M. J. s. 40
**Kuusi erottavaa askelta** (engl. *Six degrees of separation*) tarkoittaa ajatusta, että kuka tahansa ihminen voi saada yhteyden kehen tahansa muuhun enintään kuudesta lenkistä muodostuvan yhteysketjun välityksellä. Ajatuksen on alkujaan esittänyt unkarilainen kirjailija Frigyes Karinthy vuonna 1929. Se on tullut yleisesti tunnetuksi John Guaren vuonna 1990 ensiesitetystä näytelmästä *Six Degrees of Separation* ja Fred Schepisin ohjaamasta samannimisestä elokuvasta (1993).

Kuusi erottavaa askelta -idea liittyy ajatukseen kutistuvasta maailmasta eli siihen, että liikenne- ja viestintävälineiden avulla ihmiset voivat olla keskenään yhteydessä laajemmalti ja helpommin kuin aikaisemmin. Näin muodostuu aiempaa tiheämpiä tuttavuusverkostoja. Ilmiötä on tutkittu muun muassa verkkoteorian avulla. Sitä on myös kritisoitu osoittamalla sen puutteita eristyneiden yhteisöjen avulla, jotka tekevät idean tyhjäksi tai tekevät siitä vain kaupunkilegendan.

Monet sosiaalisen median toteutukset, kuten Facebook ja LinkedIn perustuvat osittain tähän ilmiöön. Vuosina 1997–2001 toimi ilmiön mukaan nimetty, Andrew Weinreichin perustama SixDegrees.com-sivusto.

Aiheesta muualla
----------------

* Barabási, Albert-László: *Linkit : verkostojen uusi teoria*. Suomentanut Kimmo Pietiläinen. Helsinki: Terra Cognita, 2002. ISBN 952-5202-66-6.